tercera.cat: Prèvia-Guia J11: Què ha passat?\nLa Tercera Divisió ha superat la línia de la primera meta volant. Després de 10 jornades de competició, la classificació va camí de polaritzar-se. O això diuen els que en saben. Aquesta setmana la prèvia no la fem els autors de tercera.cat. Per fer boca de la J11 us expliquem, en la veu de tres entrenadors de la categoria, -un de cada zona de la classificació- què ha passat fins avui i cap on va el campionat.\nEl Santfeliuenc serà el "líder dels modestos" quan la lliga segueixi avançant? // Jaime PG - SantfeliuencFC\n12h Europa-Pobla de Mafumet [en directe a betevé per TDT, al canal 160 de Movistar+ i streaming web]\n12h Gavà-Espanyol B\n17h Reus B Cambrils-Figueres\nQuè ha passat a Tercera en 10 jornades?\nTres entrenadors de perfils diferents, amb experiència també diferent a la categoria ens expliquen, des de places distants a la classificació -play-off, zona mitja i descens-, com és la Tercera d'enguany i cap a on va la categoria.\nIgualtat i dificultat són, en línies generals, els grans adjectius de la temporada 2017/2018. "Possiblement la lliga més difícil dels últims 10 anys, amb la de 2008", explica el tècnic del Figueres, Narcís Pelach 'Chicho'. Fins fa ben poc encara corria sobre la gespa, però ara dirigeix la Unió des de la banqueta. Després d'un primer any positiu per assentar-se al seu nou rol, Chicho veu ara com el potencial dels rivals li pren la possibilitat de partir més amunt en les apostes, però no la il·lusió: "Estic convençut que, amb la plantilla que hem dissenyat, en una altra tercera tindríem més opcions de ser amunt, però la magnitud dels rivals ens obliga a lluitar per sumar 45 punts aviat."\nTambé mira amb preocupació l'entitat dels equips cridats a ser a la part alta l'entrenador del Castelldefels, Miki Carrillo, que tot i haver sumat 6 punts dels primers 30 possibles, considera que res és impossible. De fet, el Castelldefels ja ha esgarrapat punts contra l'Espanyol B i l'Hospitalet. "En un partit pots competir amb qualsevol perquè hi ha molts condicionants, però aquesta temporada hi ha molta més diferència amb la part alta. A 38 partits ho notarem."\nEls 'cocos' de la categoria no preocupen només als que pensen en ser el curs vinent a Tercera. També es miren de reüll entre ells a la part alta. Una zona que, segons el tècnic de l'Hospitalet, Xavi Molist, s'acabarà dividint de la mitjana i la baixa aviat. Una polarització que, d'altra banda, no implicarà donar els partits per guanyats. "Està clar que la lliga serà igualada i, probablement, es començarà a partir en dos a partir de la jornada 15 o 20. Però arribaran partits contra equips que s'estaran jugant la vida i aquest serà el seu duel important. Si no competeixes a un ritme altíssim se't pot complicar molt."\nD'esquerra a dreta: Carrillo, Molist i Chicho // Fotos: Àngel Garreta\nCursa pel títol\nMentre la part baixa es preveu ajustada, una temporada més, en la lluita pel títol i per fer play-off sonen més noms que mai. Ningú treu de les seves apostes l'Espanyol B, l'Hospitalet ni el Prat, però els noms d'Ascó, Terrassa, Vilafranca, Pobla de Mafumet o Sant Andreu també sonen amb força. Uns noms que, d'altra banda, no amaguen la revelació de l'inici de curs: el Reus B Cambrils, tercer després de 10 setmanes de competició. Carrillo i Molist asseguren que no els sorprèn veure el filial roig-i-negre a la zona de play-off mentre Chicho elogia el seu joc i no dubta de les seves possibilitats a llarg termini.\nPerò per perseguir el play-off els equips hauran d'estar sempre alerta per evitar que cap conjunt s'escapi, com ho han intentat Espanyol B i Ascó en les primeres setmanes. Del filial blanc-i-blau, Miki Carrillo en destaca la qualitat dels seus jugadors: "Potser estan un pèl per damunt de la resta, però són molt joves i la lliga és molt llarga. No els serà fàcil escapar-se, i més fora de casa." Tampoc no es planteja una escapada Xavi Molist, que mira endavant al calendari per explicar la situació actual a la taula: "Hem de mirar contra qui ha jugat cadascú i contra qui queda per jugar. Espanyol B i Ascó encara s'han de veure amb els de la part alta." En la mateixa línia, el tècnic hospitalenc ha volgut destacar les opcions de Sant Andreu i Vilafranca, que són ara a la zona mitjana, "lluny dels líders, però amb partits pendents contra ells que els permetrà restar-los punts". En canvi, Narcís Pelach sí que creu que el context "no professional" en què es troba l'Espanyol B, al que considera un equip professionalitzat, els donarà avantatge respecte la resta. "No tinc cap dubte que si no fa rècord de punts s'hi acostarà molt", sentencia. Tot i això, Chicho té molt clares les seves apostes pel final de la competició: "Després de l'Espanyol B, hi haurà segur l'Hospi i el Prat. I a partir d'aquí, la llista és llarga per ser al quart lloc". Una quarta plaça que en cap cas descarta que pugui ocupar el Figueres.\nI la batalla per la permanència?\nAl marge dels favorits a endur-se el títol de lliga i jugar la fase d'ascens, la guerra crua que es viu cada any a la part baixa de la taula no queda de banda. Així com Molist s'espera una part alta en què uns 9 equips es barallin per quatre places, també vaticina que seran molts els equips que hauran de suar fins al final. A més, l'entrenador riberenc afirma que aquesta temporada "no hi haurà cap daltabaix", tot i la pressió extra que tenen molts equips que estan obligats a ser amunt. Més a prop de la seva realitat, Miki Carrillo pensa en "cinc o sis equips" que lluitaran per evitar el descens: "Nosaltres ho tenim molt clar i el que hem de fer és competir amb ells". Una guerra de la que Carrillo en retira el Santfeliuenc. "Semblava que podien ser a la part mitja-baixa, però s'ha convertit en el líder dels modestos. La resta hem de competir aquí on som ara. Per salvar-nos."\nEn definitiva, l'onzena jornada arriba després de 10 sessions de futbol que han remogut la categoria per deixar-la amb una forma propera a l'esperada per les travesses de l'estiu. Amb la fractura entre favorits i candidats al patiment a la vista, la competició segueix el seu curs, potser variable, potser salvatge, potser immutable. Però a 84 punts pel final de la competició encara pot passar qualsevol cosa. I sinó, que ens ho expliquin a nosaltres, que guardem a l'arxiu remuntades dignes d'un film de Hollywood i davallades que s'han endut pel camí projectes més que ambiciosos.\nEtiquetes: #3div5, #futbolcat, 2017/2018, J11, prèvia


Si vol contactar amb nosaltres, pot fer-ho mitjançant correu postal a l’adreça esmentada al paràgraf anterior, o be a través del correu electrònic a info@tensolutions.cat.\nTEN SOLUTIONSno es fa responsable de les webs no pròpies o de tercers, a les quals es pot accedir mitjançant vincles “links” o de qualsevol contingut posat a disposició per tercers.\nQualsevol ús d'un vincle o accés a una Web no pròpia és realitzat per voluntat i risc exclusiu de l'usuari i TEN SOLUTIONSno recomana ni garanteix cap informació obtinguda a través d'un vincle aliè a la Web de tensolutions.es,ni es responsabilitza de cap pèrdua, reclamació o perjudici derivada de l'ús o mal ús d'un vincle, o de la informació obtinguda a través d'ell, incloent altres vincles o webs, de la interrupció en el servei o en l'accés, o de l'intent d’us o mal ús d’un vincle, tant en connectar al Lloc Web tensolutions.es com al accedir a la informació d'altres webs des del mateix Lloc Web.\nLa informació i serveis inclosos o disponibles a través de les pàgines Web poden incloure incorreccions o errors tipogràfics. De forma periòdica s'incorporen canvis a la informació continguda. TEN SOLUTIONSpot introduir en qualsevol moment millores i/o canvis en els serveis o continguts.\nTEN SOLUTIONSdeclina qualsevol responsabilitat en cas que existeixin interrupcions o un mal funcionament dels serveis o continguts oferts en Internet, qualsevol que sigui la seva causa.\nAixí mateix, TEN SOLUTIONSno es fa responsable per caigudes de la xarxa, pèrdues de negoci a conseqüència d'aquestes caigudes, suspensions temporals del fluid elèctric o qualsevol altre tipus.\nTEN SOLUTIONSno declara ni garanteix que els serveis o continguts no siguin interromputs o que estiguin lliures d'errors, que els defectes siguin corregits, o que el servei o el servidor que ho posa a disposició estiguin lliures de virus o altres components nocius, sense perjudici que TEN SOLUTIONS realitza els seus millors esforços a evitar aquest tipus d'incidents. En cas que l'Usuari prengués determinades decisions o realitzés accions amb base a la informació inclosa en qualsevol dels “websites”, es recomana la comprovació de la informació rebuda amb altres fonts.\n1. L'estructura, disseny i forma de presentació dels elements (gràfics, imatges, fitxers logotips, combinacions de colors i qualsevol element susceptible de protecció) estan protegits per drets de propietat intel·lectual, titularitat de TEN SOLUTIONS.\n2. Estan prohibides la reproducció, la transformació, distribució, comunicació pública, posada a la disposició del públic i, en general qualsevol altra forma d'explotació, parcial o total dels elements referits en l'apartat anterior. Aquests actes d'explotació només podran ser realitzats en virtut d'autorització expressa de TEN SOLUTIONSi que, en tot cas, hauran de fer referència explícita a la titularitat dels citats drets de propietat intel·lectual de TEN SOLUTIONS.\n3. Només està autoritzat per a l'ús privat del material documental elaborat per TEN SOLUTIONS. En cap cas, podrà suprimir, alterar, eludir o manipular qualssevol dispositius de protecció o sistemes de seguretat que puguin estar instal·lats.\n4. Excepte autorització expressa de TEN SOLUTIONS,no es permet l'enllaç a “pàgines finals”, el “frame” i qualsevol altra manipulació similar. Els enllaços han de ser sempre a la pàgina principal o “home page”tensolutions.es.\n5. Els signes distintius (marques, noms comercials) de TEN SOLUTIONS,estan protegits per drets de propietat industrial, quedant prohibida la utilització o manipulació de qualssevol d'aquests, excepte autorització expressa i per escrit de TEN SOLUTIONS.\nDe conformitat amb allò que estableix el Reglament (UE) 2016/679 del Parlament Europeu i del Consell, de 27 d'abril de 2016, relatiu a la protecció de les persones físiques pel que fa al tractament de dades personals i a la lliure circulació d'aquestes dades, li informem que les dades personals facilitades a través dels formularis, així com la seva adreça de correu electrònic, han estat incloses a un tractament titularitat de TEN SOLUTIONS SOFTWARE AND CONSULTING, S.L., [d’ara endavantTEN SOLUTIONS], amb domicili social a la C/ Joan Serra i Vilaró, 9 Baixos - 43007 TARRAGONA, NIF B55509053, Inscrita al Registre Mercantil de Tarragona Tom 2.543, Foli 188, Full 16007, E-mail info@tensolutions.cat,amb la finalitat d’atendre les seves consultes i enviament d’informació relacionada amb els productes i serveis que ofereix TEN SOLUTIONS.\nS’informa que les dades poden ser utilitzades per l’enviament de comunicacions comercials, per qualsevol mitjà, relatius a altres serveis de la nostra empresa que puguin ser del seu interès. Si bé podrà en qualsevol moment oposar-se a aquest tipus d’enviaments, enviant un correu electrònic a l’adreça pd@tensolutions.cat indicant a l'assumpte "BAIXA DE LA LLISTA DE DISTRIBUCIÓ".\nAixí mateix, podrà exercir els seus drets d’accés, rectificació, cancel·lació, oposició i en el seu cas, portabilitat i limitació, enviant un escrit acompanyat d’una fotocòpia del D.N.I a la següent adreça : C/ Joan Serra i Vilaró, 9 Baixos - 43007 TARRAGONA o bé enviant-ho per correu electrònic a pd@tensolutions.cati acompanyada d'una fotocòpia del seu DNI o document acreditatiu equivalent i indicant a l'assumpte "PROTECCIÓ DE DADES".\nTEN SOLUTIONS està especialment sensibilitzada en la protecció de les dades dels usuaris dels serveis als quals s'accedeix a través del lloc Web. Mitjançant la present Política de Privacitat [d'ara endavant, la Política] informa als Usuaris de tensolutions.esdel tractament i usos als quals se sotmeten les dades personals que es recapten en la Web, amb la finalitat de que decideixin, lliure i voluntàriament, si desitgen facilitar la informació sol·licitada.\nTEN SOLUTIONS considera essencial garantir la protecció de les dades personals per això, amb la finalitat de protegir la intimitat i privadesa de tots els interessats (titulars de les dades), posem de manifest la present Política de Privacitat, comprometent-nos a garantir les exigències legals estipulades en la legislació i reglamentació que sigui aplicable en la matèria de Protecció de Dades Personals.\nAixí doncs, en compliment del Reglament (UE) 2016/679, per mitjà del present document, TEN SOLUTIONS.\nTEN SOLUTIONS amb domicili social a: C/ Joan Serra i Vilaró, 9 Baixos - 43007 TARRAGONA,és titular de diferents tractaments.\na. Per al Tractament [USUARIS WEB / NEWSLETTER], oferir la informació sol·licitada pels interessats en el formulari o qüestionari de la pàgina Web tensolutions.es.\nc. i remetre'ls informació sobre els nostres productes i serveis del portal titularitat deTEN SOLUTIONS.\nMitjançant l'emplenament dels diversos formularis contingut a la Web esmentada anteriorment, l'interessat presta el seu consentiment perquè les dades de caràcter personal subministrades siguin incorporats al citat tractament, sent objecte de tractament per la mateixa de conformitat amb la present Política de Privacitat. De la mateixa manera presta consentiment perquè TEN SOLUTIONS, trameti informació periòdica i informar dels nostres serveis.\nSi bé podrà en qualsevol moment oposar-se a aquest tipus d’enviaments, enviant un correu electrònic a l’adreça pd@tensolutions.cat indicant a l'assumpte "BAIXA DE LA LLISTA DE DISTRIBUCIÓ".\nTEN SOLUTIONS, ha adoptat els nivells de seguretat de protecció de les dades de caràcter personal legalment requerits, i ha instal·lat tots els mitjans i mesures tècniques al seu abast per evitar la pèrdua, mal ús, alteració, accés no autoritzat i robatori dels mateixos.\nEls interessats titulars de les dades contingudes en el tractament [USUARIS WEB / NEWSLETTER] així com els titulars de dades contingudes en qualsevol dels tractaments titularitat de TEN SOLUTIONS, podran dirigir-se a l'entitat, com a responsable de tractament, amb la finalitat de poder exercitar els seus drets d'accés, rectificació, cancel·lació, oposició, portabilitat, i si escau limitació (Drets ARCOPL) respecte de les dades incorporades en el tractament.\n- l'enviament d'un correu electrònic a: pd@tensolutions.cat.\n- comunicació per escrit dirigida a:TEN SOLUTIONS, C/ Joan Serra i Vilaró, 9 Baixos - 43007 TARRAGONA\nTEN SOLUTIONS, procedirà a notificar la seva decisió en el termini d'un mes. Si fos en sentit afirmatiu, l'interessat podrà accedir a la referida informació en el termini dels 10 dies següents a la seva notificació.\nTEN SOLUTIONS, procedirà a la rectificació o cancel·lació dins dels 10 dies següents al de la recepció de la sol·licitud\nTEN SOLUTIONS, es reserva el dret de modificar la present política amb l'objecte d'adaptar-la a les novetats legislatives o jurisprudencials així com les que poguessin derivar-se de “codis tipus” existents en la matèria. Tals canvis seran comunicats amb l'antelació que sigui necessària a la nostra pàgina Web, sense perjudici de reclamar el consentiment necessari dels afectats quan aquest no es considerés atorgat conformement als termes de la present política.\nL'usuari té en qualsevol moment l'opció d'impedir la generació de “cookies”, mitjançant la selecció de la corresponent opció al seu programari “navegador”. No obstant això, TEN SOLUTIONS, no es responsabilitza que la desactivació de les mateixes impedeixi el bon funcionament de la pàgina web.\nEls informem que TEN SOLUTIONS, en el seu domini tensolutions.es no utilitza cap mena de “cookies”, per el tractament de dades personals, que permetin la identificació de persones físiques concretes.\nTEN SOLUTIONS SOFTWARE AND CONSULTING, S.L.\nC/ Joan Serra i Vilaró, 9 Baixos - 43007 TARRAGONA,\nTel. 902 02 70 70 tensolutions.es\nPer exercitar els drets haurà de presentar un escrit en l'adreça a dalt assenyalada o enviar un E-mail a pd@tensolutions.cat. Haurà d'especificar quin d'aquests drets sol·licita sigui satisfet i, al seu torn, haurà d'acompanyar-se de la fotocòpia del DNI o document identificatiu equivalent. En cas que actués mitjançant representant, legal o voluntari, haurà d'aportar també un document que acrediti la representació i document identificatiu del mateix.\nUtilitzar un model oficial de l'Agència: http://www.agpd.es/portalwebagpd/canaldelciudadano/derechos/index-ides-i...\nSol·licitar-nos un model: pd@tensolutions.cat.\nFormulari 2 – FORMULARI DE SOL.LICITUD DE SUPORT\nFormulari 3 – FORMULARI CV\nRecollida de les dades per atendre igestionar la seva sol·licitud de treball mitjançant l'enviament del seu CV, així com participar en els processos de selecció de personal.


Cambra de Madrid i Madrid Activa inicien el nou Viver d’Empreses\nCambra de Madrid i Madrid Activa posen en marxa el nou Viver d’Empreses\nLa nova iniciativa anomenada Viver d’Empreses duta a terme per la Cambra de Madrid en col·laboració amb Madrid Activa, SAU, afavorirà un espai de manera gratuïta a aquells emprenedors i creadors d’empreses que busquin serveis d’allotjament, assessorament i formació a empreses i projectes.\nUna oportunitat per a empreses de recent creació on es pot comptar amb experts que guiaran la teva empresa o projecte cap al millor desenvolupament. La convocatòria pública per a l’adjudicació de locals cal presentar-la abans del 13 de setembre i seran deu viveristes els que tindran l’oportunitat d’aconseguir plaça. Serà a partir del mes d’octubre quan el Viver d’Empreses prendrà vida amb els viveristes.\nQuins perfils poden ser beneficiaris del servei?\nAutònoms o empreses o de nova creació o amb una antiguitat màxima de dos anys.\nEBT (Empreses de Base Tecnològica) creada a partir de patents o resultats i generada per projectes de recerca.\nPetites empreses que compleixin els requisits de la Comissió Europea.\nPersones o grups de persones amb un projecte empresarial que lliurin un document de compromís d’inici d’activitat en el termini de trenta dies naturals des de la data establerta en la resolució.\nLes activitats que es desenvoluparan al viver no han de perjudicar el medi ambient.\nParticipa en la convocatòria aquí i forma part d’aquesta nova iniciativa innovadora!\ncambra de madrid / dayone / empreses / madrid activa / vivir /


Torna la lliga i la incertesa (4-10) | Entre rivals – Esports\nTorna la lliga i la incertesa (4-10)\nSegon gol del Molins 99. LÍDIA LÓPEZ\n04 febrer 2018 18:12\nDerrota indiscutible de les noies del Casserres. Una primera part negra condemna abans d’hora al Molles Malé Casserres, que ja no va ser capaç de remuntar els sis gols de diferència i va perdre per un contundent 4 a 10 contra el CFS Molins 99. El conjunt va disputar un millor segon temps, però la falta d’encert i sort no va permetre a les berguedanes maquillar el resultat final.\nEl partit arrencava amb dos equips completament diferents. D’una banda, les visitants s’entregaven al màxim des del primer segon, i de l’altra, les berguedanes es veien superades per la força de les rivals. Amb tan sols un minut, el Molins feia el primer gol que simbolitzava com es desenvoluparia el partit. Tot i la superioritat de les del Baix Llobregat, al minut set, Gemma Baraldés s’escapava de la defensa i empatava el partit. Però aquest gol no servia per acabar de despertar a les del Casserres, que seguien sense generar bones ocasions i tancades a la seva àrea. I, mentre que lluitaven per treure l’aigua i no enfonsar-se, l’àrbitre xiulava dues faltes seguides a favor de les visitants a tocar de l’àrea que el Molins no desaprofitava per recuperar l’avantatge al marcador. Les berguedanes no aconseguien centrar-se i seguien perdudes a la pista, esperant que arribés el descans per poder centrar-se en equip.\nDos minuts negres van acabar fragmentat per complet l’equip local, que van encaixar quatre gols consecutius que enfilaven el lluminós fins a l’1 a 7. Tot i els sis gols de diferència i el descans gairebé a tocar, Gemma Baraldés tornava a protagonitzar una acció de qualitat per a fer el segon gol local després d’una gran assistència d’Iris Garcia, acció que quedaria difuminada amb el doble penal xiulat a favor del Molins que, tot i que Carmeta aconseguia aturar al primer moment, entrava gràcies al rebot i deixava el marcador amb el 2 a 8 al descans.\nA la represa, les casserrenques es mostraven més concentrades i guanyaven tant en la possessió de la pilota com en la presència a l’àrea rival. Al cap de tres minuts de joc, un sac de banda generava una acció enredada arran de porta que finalitzava amb Gemma acompanyant la pilota amb el taló dins de la xarxa, tot i que l’àrbitre considerava que abans tocava en una de les jugadores rivals i designava el gol en pròpia porta. Les berguedanes es movien amb més comoditat per la pista generant nerviosisme entre les jugadores visitants, que no s’adaptaven al seu renovat adversari i s’omplien de faltes a la vegada que feien el novè gol per tornar a situar la diferència als sis gols. Cris Rial seria l’encarregada de fer el quart i darrer gol local a través del tercer doble penal xiulat a favor de les casserrenques, que abans no havien aconseguit transformar la mateixa Rial i Cèlia Guixé abans. Sense opcions de remuntar, el Casserres va dur a terme un desenllaç de partit amb bon nivell però seguia sense sort entre els tres pals. Per la seva banda, un Molins encara combatiu, va arrodonir el seu comptador amb el desè gol i col·locava el marcador amb el 4 a 10 final.\nJudit Solà Jugadora del Molles Malé Casserres\n“Hem fet una primera part molt dolenta. Hem intentat aplicar el nou sistema de joc que hem estat entrenant però la gran pressió de les rivals ens ho ha desmuntat tot i ja no hem tingut capacitat per recuperar-ho. Ens ha costat reaccionar i entrar bé al partit. Però penso que hem fet una bona segona part, tot i que ja no podíem salvar la diferència. Treballarem per millorar de cara el pròxim partit i així fer una segona volta de lliga millor que la primera.”\nJudit Solà Molins 99 Primera Catalana FS\nA la recerca de la confiança (2-1) 06/11/2017


Crònica actuació Sant Jordi 2016\nel dia d’abril 25, 2016\nEl passat 23 d’abril la colla castellera de la Garrotxa, els Xerrics d’Olot, van realitzar una actuació que marcarà un punt d’inflexió pel llarg recorregut que els queda durant la temporada 2016.\nTot i que la Colla ja havia realitzat altres actuacions durant la diada de Sant Jordi, aquesta era una que tenia un aire diferent. Aquest any va ser el primer que els Xerrics van convidar a dues altres colles per gaudir i compartir l’actuació castellera. Això, sumat a les dues actuacions ja realitzades a principi d’any fa preveure un futur brillant.\nPel que fa l’actuació de Sant Jordi, les dues colles convidades; els castellers de l’Alt Maresme i els Picapolls de la Gavarresa es van reunir a l’Hospici a les 17:15 ja que, a causa del mal temps, l’actuació no es va poder portar a terme al lloc inicial.\nA la ronda de pilars d'inici, els Xerrics d’Olot van portar dos pilars de quatre estables i ferms que donaven la benvinguda a la resta de l’actuació mentre saludaven lleugerament a la plaça.\nCom a primer castell de la diada, els Xerrics d’Olot es van proposar descarregar un castell que mai, a aquestes alçades de la temporada, s’havia intentat: el 4d7! Tot i no ser un castell nou per la colla, al moment en què es va descarregar quasi ho va ser, ja que és un castell que només s’havia pogut intentar en actuacions més tardanes, com per Festes del Tura o la Diada dels Xerrics, on s'assegurava més gent a la pinya i més hores d’assaig.\nAquesta construcció es va aixecar amb facilitat i malgrat la petita deformació a la descarregada va ser un castell bonic de veure i sobretot de celebrar.\nEn segona ronda els castellers de la Garrotxa van descarregar el 3d7, de nou, un castell que aquestes alçades de la temporada no s’havia pogut portar mai a plaça i per tant el motiu de la seva celebració era l’evidència d’un treball constant, un esforç mantingut i els assajos freqüents.\nFinalment els Xerrics d’Olot van optar per descarregar un castell inèdit per ells; el 5d6 amb agulla, un castell que també es podia portar gràcies al bon nombre de camises presents i a la feina feta als assajos, que es va descarregar fàcilment malgrat algunes dificultats superables.\nPer acomiadar la diada els Xerrics van descarregar el seu 60è pilar de cinc, que com sempre es va aixecar amb fermesa, es va fer l’aleta segura i es va descarregar amb el somriure de tots els castellers de pinya, tronc i mainada.\nEn acabar l’actuació, rodona per les tres colles, es va fer un pica-pica on es va poder fer cohesió entre les colles al mateix temps que s’acabava de celebrar el que va arribar a ser el millor Sant Jordi per part dels Xerrics d’Olot.\nFinament s’ha d’agraír a les diferents colles i la gent que va participar a les pinyes que van ser de gran ajuda i van tenir-hi un paper molt important.\nEl treball constant d’una colla castellera, és exactament el que es va reflectir el dissabte passat a l’Hospici, on es va demostrar el valor dels seus assajos i les ganes imparables de portar a més aquesta colla. A aquestes alçades, fer els castells que es van realitzar, per una colla petitona com és la d’Olot té molt de mèrit i cal remarcar la implicació de tots els castellers involucrats, sobretot els de la pinya, que en aquesta temporada han realitzat un canvi molt positiu i un augment de volum que portarà a grans castells i fites més importants per tota la colla!\nLa pròxima actuació dels Xerrics d’Olot serà el 7 de maig a les 18:00 a la plaça Rector Ferrer, per celebrar l'aniversari del Bateig. Novament actuant a casa, davant del seu públic, els castellers de la Garrotxa hi voldran portar sets amb l’esperança de posar-hi una agulla en breu.\nDe ben segur que no us la voleu perdre... alguna sorpresa hi haurà!\n2016 3d7 4d7 5d6a actuació 2016 Castellers de l'Alt Maresme picapolls de la gaverresa sant jordi vídeo 2016


Un nou estudi proposa Niccolò di Pietro Lamberti com a autor de la marededeu del Portal del Mirador\nDetall de la marededeu amb el Nen del Portal del Mirador de la seu de Palma ISAAC BUJ\nBarcelonaLa marededeu amb el nen del Portal del Mirador de la Seu de Palma no ha perdut el refinament malgrat les mutilacions que va patir al llarg dels segles i una pàtina marronosa que li va quedar després d’unes intervencions que no eren adequades. Va ser traslladada de la façana sud de la catedral al Museu Diocesà el 1917 perquè no patís més desperfectes, i un segle després que pogués descansar protegida potser recupera el seu vertader origen: l'historiador de l'art i professor de la UAB Rafael Cornudella proposa en un article aparegut a la prestigiosa revista Zeitschrift für Kunstgeschichte [Revista d’història de l’art] que l’autor no va ser-ne l’arquitecte i escultor mallorquí Guillem Sagrera, com s’ha pensat tradicionalment, sinó el florentí Niccolò di Pietro Lamberti, conegut perquè va treballar al Duomo de Florència i a l’església d’Orsanmichele de la mateixa ciutat toscana i a la basílica de Sant Marc a Venècia. També va ser un dels participants en el concurs dels relleus de les portes del baptisteri de Florència, en què van participar Filippo Brunelleschi i Lorenzo Ghiberti, que en va ser el guanyador i que està considerat la fita fundacional del Renaixement escultòric.\n“Tot el conjunt del Portal del Mirador és molt important, perquè hi ha dues escultures de Guillem Sagrera, Sant Pere i Sant Pau, i a més hi ha documentats uns altres artistes que venien del nord d’Europa ”, afirma a l’ARA Rafael Cornudella. “El Portal del Mirador és una cruïlla de l’escultura europea: també hi ha documentat un escultor picard, Joan de Valenciennes, i un altre alemany, Rich Alamant”, subratlla. A diferència de la resta d’escultures del portal, aquesta marededeu està feta amb marbre de Carrara i no amb pedra de Santanyí.\nPer a Cornudella la primera raó per la qual no es pot atribuir a Sagrera és el contrast de la marededeu del Portal del Mirador, amb el seu rostre idealitzat d'arrel classicista, amb la Mare de Déu de la Llet de la façana oest de la Llotja palmesana. “Si la de Sagrera semblaria perfectament aclimatada en el marc de la millor escultura parisenca dels inicis del segle XV, per situar adequadament la marededeu del Mirador hem de traslladar-nos a un altre escenari, el de l’escultura florentina dels últims anys del segle XIV i els primers del XV”, afirma Cornudella al seu article, titulat Una nova atribució a Niccolò di Pietro Lamberti i una revisió de Guillem Sagrera: les escultures del Portal del Mirador de la Catedral de Mallorca. “La intuïció inicial va ser estilística, perquè jo estava estudiant Guillem Sagrera, i per a mi és definitiva. I a més a Mallorca hi ha unes altres escultures italianes, no és un fet estrany que les escultures viatgin”, diu Cornudella. Fins i tot hi ha un petit detall que li va cridar molt l'atenció per poder plantejar la nova atribució: “A la base hi ha un fris decoratiu en forma de puntes de diamant que només he vist en una altra escultura florentina, i és obra de Lamberti". Una altra novetat de l’article és que en lloc de “borgonyó”, Guillem Sagrera va tenir referents parisencs.\nEl paper clau d'un jurista promotor de les arts\nL’estudi de Rafael Cornudella va més enllà del Portal del Mirador i s’acaba convertint també en un repàs de l’art de la península Ibèrica als segles XIV i XV i del trànsit de pintors i escultors estrangers que hi van treballar en diferents moments o que s’hi van establir. Segons Cornudella, l’afinitat estilística amb altres obres italianes de Lamberti és concloent a l’hora d’atribuir la marededeu mallorquina a aquest artista, però també proposa una hipòtesi per explicar com s’hauria fet l’encàrrec. Dins aquest teixit gairebé novel·lesc, Cornudella explica que l’home que va encarregar la marededeu va ser probablement el jurista misser Arnau Desmur, i que la va encarregar a Lamberti a través de la Companyia de Francesco di Marco Datini, el gran mercader de Prato, que per exemple va proporcionar a Desmur –i això està ben documentat– una pintura amb una marededeu del cèlebre pintor florentí Starnina, entre altres peces. "La companyia de Datini era com un imperi, amb delegacions que se'n deien factors a ciutats com Palma, València, Barcelona i Avinyó", diu Cornudella.\nLa relació d'Arnau Desmur amb la Seu de Palma comença amb el fet que era germà de Jaume Desmur, que va ser canonge i més endavant degà de la catedral. “Va ser un home ric, un jurista prestigiós i una persona prominent en la política mallorquina del començament del segle XV. Va ser un dels emissaris que el Regne de Mallorca va enviar a les reunions convocades per decidir la successió de Martí l’Humà, una experiència força agra per als mallorquins, perquè de seguida van poder adonar-se que Catalunya i Aragó, els estats més antics de la Corona d’Aragó, els van marginar de les negociacions i de la decisió final a favor de de Ferran d’Antequera”, explica Cornudella.\nPortal del Mirador de la seu de Palma Isaac Buj\nL’heràldica del llinatge dels Desmur es pot trobar dins la Seu, a la clau de la volta del tercer tram de la nau lateral sud, i el mateix Arnau i altres familiars van ser enterrats dins la Seu. Gràcies al fet que es coneixen dos testaments d’Arnau Desmur es pot saber que va fer una aportació important a les obres de la catedral i altres temples, i Cornudella reforça la seva hipòtesi que va ser el promotor de la marededeu amb el fet que va ser un dels obrers laics de la catedral almenys durant el 1409, 1411 i 1417, uns anys que coincideixen amb el període de creació de l’escultura. "Desmur era client de Datini i és possible que assessorés la companyia, però aquest és un tema que hauran d'estudiar els historiadors", diu Cornudella. La implicació constant dels obrers laics en les obres de la catedral fa pensar a Cornudella que Arnau Desmur es va ocupar “personalment” de “la construcció i la decoració escultòrica del Portal del Mirador” i que hauria pres la iniciativa d’encarregar la marededeu a la companyia Datini. “Fins i tot cal considerar la possibilitat que la costegés personalment”, conclou Cornudella, tot i que encara no s’han trobat documents que confirmin aquesta altra hipòstesi.


“Ininterrompuda tradició de fidelitat a Catalunya” (Arrels Cristianes I)\nPer Catalunya Religió. Dv, 09/07/2010\nAquest 2010 s’escauen els 25 anys del document Arrels Cristianes de Catalunya publicat pels bisbes catalans el desembre de 1985. És el document de la Conferència Episcopal Tarraconense més citat i comentat i el que ha tingut més transcendència pública més enllà de l’àmbit eclesial.\nPer això, vam demanar al monjo de Montserrat Bernabé Dalmau que ens preparés unes breus introduccions als capítols del document, per poder-los publicar durant aquest estiu. La demanda inicial li plaure prou com per ampliar-la fins a fer tot un llibre que contextualitza el document, analitza la seva importància i el situa en la tradició i els compromís de l’Església a Catalunya.\nEl llibre 25 anys de les ‘Arrels Cristianes de Catalunya’ sortirà d’aquí a uns mesos, però l’autor ens ha permès publicar alguns capítols, a més de la guia de lectura del document que li havíem demanat. Ho podreu llegir durant les properes setmanes. Avui publiquem el primer.\nImportància de les “Arrels Cristianes de Catalunya”\nEl 27 de desembre de 1985 els bisbes de les vuit diòcesis de Catalunya signaven una carta pastoral que estava cridada a ser un document històric. A desgrat de la modèstia amb què la presentaven (“unes senzilles consideracions sobre la realitat de Catalunya”), era de fet una absoluta novetat. Com a corporació, la Tarraconense havia tingut fins aleshores poc relleu, dissimulada per la creixent preponderància de la Conferència Episcopal Espanyola i sempre actuant sota la sordina que representava la coexistència de la capitalitat metropolitana històrica al costat d’una important Barcelona el titular de la qual regia un arquebisbat exempt, directament subjecte a la Santa Seu.\nPerò la unitat pastoral que, de fet, formaven les vuit diòcesis del Principat motivà, després de la celebració del Concili Vaticà II, diverses accions conjuntes que donaren fruits: entre els principals, la creació de l’anomenada Conferència Episcopal Tarraconense i la vitalització de diversos secretariats i comissions interdiocesans, fins a arribar, en la plenitud de l’episcopat tarragoní del primat Ramon Torrella, a la convocació d’un Concili Provincial. Mentrestant, ja als inicis del seu pontificat i com a resultat del treball conjunt dels anys anteriors, els bisbes catalans emprengueren la publicació de la pastoral Arrels cristianes de Catalunya.\nLa seva importància li ve del fet d’haver tocat directament i sense complexos el tema crucial de la nacionalitat catalana. Ja sabem que les nostres Esglésies –tal com descriu sumàriament però amb prou claredat el text de la carta- tenen una trajectòria de catalanitat des de la Renaixença, només ofegada en les seves expressions externes per les dues dictadures del segle XX, que comportaren també el nomenament d’alguns bisbes mediocres i absolutament aliens, per no dir adversaris, a la causa del desplegament nacional de Catalunya.\nLa novetat, aquesta vegada, és que assumien i defensaven col·lectivament la línia d’integració de l’acció de l’Església als sentiments més profunds del poble català, sense amagar-ne les mancances històriques i els reptes actuals a assumir. Lluny de tota autocomplaença, afirmaven amb humilitat i convicció que “volem dir que és en aquella ininterrompuda tradició de fidelitat a Catalunya que ens reconeixem i ens refermem”. Afirmacions com aquestes eren inimaginables pocs anys abans. Algú potser pensarà que ho tornen a ser un cop apagades les últimes lluminàries de l’aplicació del Concili Tarraconense. Però l’escaiença dels vint-i-cinc anys d’aquell document ofereix una oportunitat singular per bufar sobre les brases encara no extingides. Així hom pot donar a l’esforç evangelitzador -que no ha minvat- la base humana que en el llunyà 1985 els bisbes posaren davant nostre.\nAquella atenció que prestaren no sols al tema central de la identitat nacional, sinó també als problemes que preocupaven en aquell moment –l’autonomia, el pluralisme, la secularitat, la justícia social...- pot resultar igualment il·luminadors per al nostre present. Ja és molt que no s’hagi mort el record d’aquell text fonamental. I que, amb reconeixença envers l’esforç acomplert en aquell moment, les Arrels cristianes continuïn essent el gran referent de l’Església a Catalunya sempre que cal tocar temes que afecten, en la societat civil, la identitat nacional. Ho hem vist recentment en tota la trista història del recurs presentat contra el nou Estatut, i, en certa manera, ens podem alegrar de tenir aquest referent episcopal.\nAra, ja va dir en una ocasió el Papa Pau VI que “molts dels qui parlen del Concili, no en coneixen els meravellosos i poderosos documents” (Audiència general, 15.07.70). Aquí hauríem de fer un gran mea culpa i preguntar-nos realment quants catòlics –preveres (bisbes?), religiosos i laics- compromesos en l’activitat de l’Església a casa nostra han llegit mai les Arrels cristianes. Bé, estalviem-nos aquest acte penitencial però, amb el ferm propòsit d’esmena, aprofitem l’avinentesa de l’aniversari per a una (re)lectura en profunditat. Segur que ens vindran a la ment idees i reflexions sobre quins punts van ser profètics, quins altres són de perenne actualitat i quins mereixerien un replantejament.\nPer fer aquesta lectura, hem de partir no tant del caràcter excepcional del document, que el té, com de la normalitat d’una acció pastoral que havia tocat una desena de temes els quinze anys anteriors. Per tant, també tocava, quan calia, temes socials, fins que arribà el dia que els bisbes ja no podien sostreure’s a fer una reflexió sobre la nacionalitat catalana. L’aleshores simple prevere Joan Carrera, amb aquella finor sorneguera que el caracteritzava, ja escrivia que voler amagar sota el mesuró el llum de la reflexió sobre aquest tema era una pretensió “que, a vegades, porta un tufet resclosit de liberalisme decimonònic, i, altres vegades, l’aroma més fi de la rosa del puny”. Diguem, sense tanta inspiració literària que la nova situació política a Catalunya demanava una reflexió episcopal. I ens la donaren, i la nostra generació ha d’estar agraïda per la valuosa contribució feta aquell moment pels nostres bisbes.\nConferencia Episcopal Tarraconense, Bernabé Dalmau, Arrels Cristianes de Catalunya, Església i procés, Tarraconense, Episcopat, Societat, Política


Ajudes per a la rehabilitació d'habitatges - api.cat\nHome Hipotecas\t3 raons per les quals no es rehabiliten habitatges\nLa rehabilitació dels habitatges s’ha convertit en una alternativa per als professionals immobiliaris. Davant la caiguda de l’activitat constructora, reformar i recuperar els edificis es pot constituir en una estratègia empresarial que ofereix beneficis energètics, estalvia recursos i genera ocupació. Encara així, les xifres de rehabilitació són molt baixes. En aquest post, et donarem les 3 raons per les quals no trobes atractiu rehabilitar la teva casa de Terrasa.\n1. Poca inversió immobiliària\nA Espanya, el parc d’habitatges amb una antiguitat superior als 50 anys és de 5 milions. Malgrat aquesta xifra, només un 10% de la inversió immobiliària es destina a la rehabilitació. En altres països europeus, el percentatge arriba al 70%.\nAl recent Congrés Internacional d’Edificació Sostenible, es va concloure que la falta d’informació dels ciutadans provoca que no es gasti el pressupost previst en les ajudes de rehabilitació.\n2. Certificat energètic\nLa Comissió Europea ha proposat que el sector de la construcció de cases o pisos redueixi fins al 20% la seva factura energètica. Amb aquest objectiu, es va crear el certificat energètic, que s’exigeix a tots els immobles que es posen a a la venda o al lloguer. De moment, el certificat només afecta a la valoració dels habitatges. Al moment, que tenir o tenir el certificat afecti als impostos que paga el propietari del pis, s’impulsarà l’eficiència, l’estalvi energètic i la rehabilitació.\n3. Fi de les deduccions\nIgual que passa amb la compra d’un habitatge habitual, a partir de l’any 2013 es van eliminar les deduccions per la rehabilitació i la reforma dels inmobles, tan sols es van poder desgravar les obres de rehabilitació que s’iniciessin abans de l’1 de gener de 2013.\nMalgrat aquesta limitació, s’han ampliat els supòsits en els quals es podien deduir les rehabilitacions.\nFins a 2013, només s’incloïen les reformes necessàries per conservar l’habitatge i adaptar-la a les persones amb minusvalidesa. Amb la nova normativa, es poden acollir a les ajudes qualsevol iniciativa que busqui millorar l’eficiència energètica, la seguretat i les instal·lacions de llum, aigua o gas.\nRequisits per rebre ajudes de rehabilitació\nAl moment de sol·licitar les ajudes per rehabilitar un immoble, cal complir una sèrie de requisits, depenent si es tracta d’un habitatge o d’un edifici.\nHan de tenir una antiguitat mínima de 15 anys, excepte quan la rehabilitació elimini barreres arquitectòniques. Una vegada realitzades les obres, l’edifici o habitatge ha d’estar adaptat estructural i funcionalment per a qualsevol persona.\nObres per a edificis\nSi es vol rehabilitar un bloc d’edificis, és necessari que la superfície destinada a l’habitatge sigui un 60% del total. Els treballs de reforma i rehabilitació de l’immoble que modifiquin l’estructura del pis mai poden donar com a resultat una casa amb més de 120 metres quadrats.\nAl teu edifici heu sol·licitat ajudes per rehabilitar els habitatges? Ens encantaria que ens expliquessis el teu cas i ens enviïs un comentari.


Jubileu de la Misericòrdia - Abraham i Isaac: un exercici de misericòrdia\nPer començar, una invitació a fer un senzill exercici. Tots coneixem el relat de com Abraham gairebé sacrifica al seu fill Isaac. Fem una mica de memòria del que recordem i... quin és l'exercici? Com ja he dit, és ben senzill. Agafa un full de paper i un llapis, i dibuixa en una sola vinyeta la imatge que et suscita aquest relat.\nM'atreveixo a predir que majoritàriament els dibuixos ens mostraran a Abraham amb el ganivet a la mà aixecada sobre Isaac. Especialment, si ho fessin nens i adolescents, van a destacar per la seva mida el ganivet. El ganivet, de vegades fins i tot transformat en espasa, es converteix en protagonista destacat.\nÉs possible que alguns de nosaltres, menys pel·liculers, remarquem la cara de mal d'Abraham o la petitesa i innocència d'Isaac.\n"Abraham va carregar la llenya de l'holocaust a les espatlles del seu fill Isaac, i ell portava les brases per al foc i el ganivet. Mentre tots dos caminaven, l'un al costat de l'altre, Isaac digué al seu pare:\n--Què vols, fill meu?\n--Tenim el foc i la llenya per a l'holocaust; però, i l'anyell, on és?\nAbraham li respon:\n--Déu mateix es proveirà de l'anyell per a l'holocaust, fill meu.\nArribats a l'indret que Déu li havia indicat, Abraham hi va aixecar un altar i va apilar-hi la llenya. Després va lligar el seu fill Isaac i el posà a l'altar, damunt la llenya. 10 Llavors Abraham allargà la mà i agafà el ganivet per degollar el seu fill. 11 Però l'àngel del Senyor el va cridar des del cel:\n--Aquí em tens.\nL'àngel li va dir:\n--No aixequis la mà contra el noi, no li facis res. Ara sé que reverencies Déu, tu que no li has refusat el teu fill únic.\nAbraham va alçar els ulls i veié un moltó agafat per les banyes a uns matolls. Hi va anar, el va prendre i l'oferí en holocaust en comptes del seu fill.". (Gn 22, 6-13)\nEn una segona fase d'aquest exercici ens fixem més i millor en el relat que, ara sí, tenim davant i podem llegir i rellegir. Fins i tot ens pot facilitar la tasca de comprensió el que se'ns desvetlli una contrasenya: es tracta de deixar de fixar-se tant, gairebé en exclusiva, en els detalls més tristos (el ganivet, el sofriment d'Abraham, el perill sobre Isaac) per fixar-nos en els aspectes més positius. Llavors... es fa el miracle i al costat del nostre somriure apareix l'Àngel del Senyor defensant la vida d'Isaac, apareix Déu mateix que és el Déu de la Vida i apareix el be que representa Jesucrist que ocupa el nostre lloc a la Creu per lliurar la seva vida per nosaltres.\nVam descobrir que moltes vegades ens quedem només amb els aspectes negatius de les qüestions. Aquesta parcialitat negativa ens impedeix veure els altres aspectes més positius. Això ens passa com a lectors i també com a autors (de comentaris, d'entrades de blogs...). I així es va creant una "marea negra" que ho envaeix tot: que si el Papa, el meu bisbe, el meu rector, aquell sacerdot... que si això ja no es fa com abans... que si aquells són molt dolents... Quantes vegades al llegir certs escrits hipercrítics amb l'Església i el Papa em ve al record aquell apel·latiu de Joan XXII, "Profetes de calamitats".\nNo ens quedem només amb mirar l'espasa, de la justícia o de la venjança: fixem-nos en la veu de Déu, per mitjà de l'àngel, que és amor i misericòrdia.\nAcabem aquest exercici meravellant de com canvia la nostra lectura i comprensió d'aquest relat (i d'altres tants en l'Antic Testament) quan busquem al Déu de la Vida, i, per tant, cal preguntar-se: com és la meva lectura de la Bíblia? I com és la meva mirada cap al germà?


Abril Asensio (C.B. Ponts), i Antonio Velasco (Llofriu) es van proclamar campions de Catalunya de bitlles catalanes i mereixedors de la medalla als campions que atorga la Unió de Federacions Esportives de Catalunya (UFEC).\nAmb només 18 anys, Abril Asensio s’ha convertit en la campiona de Catalunya més jove de la història, després de superar en la gran final a Milagros Prieto (Igualada), segona classificada, Dolors Pardo (Sabadell), tercera, i Dolors Bosh (Tàrrega), i Teresa Botet (Palamós), quarta i cinquena classificades.\nAntonio Velasco, que ja va ser campió de Catalunya l’any 2012 va superar en la final Paulino García (los del Huerto), segon classificat, Tonet Martí (Bellpuig), tercer i Ramon Caba (Miralcamp), i Jordi Mitjana (COP), quart i cinquè classificats, respectivament. També es van classificar per la final Lluís Tolosa (Vallverd d’Urgell), Gerard Albiol (la Galera), Gabriel González (Guinardó), i Francisco Ruiz i Andreu Torres (Vall-llobrega).\nEls millors classificats en categoria Sub 25 i campions de Catalunya d’aquesta categoria van ser Abril Asensio (Ponts), i Gerard Albiol (la Galera)), seguits de Neus Martínez (Torà), i Mònica Godoy (Igualada), en categoria femenina, i d’Oriol Segura (la Sénia), i Jordi Vilanova (Torrelameu), en masculina.\nVa presidir el lliurament de premis Aleix Canalís, regidor d’esports de l’Ajuntament de Castellar del Vallès, acompanyat d’Abel Sensarrich, vicepresident de la Federació Catalana de Bitlles i Bowling, i Ricard Miras, president del Club de Bitlles Castellar, organitzador del campionat.\nLa competició es va celebrar el passat diumenge 29 de maig a Castellar del Vallès (Vallès Occidental), aquesta ha estat la divuitena edició del Campionat de Catalunya Individual en la que van participar 100 jugadors i jugadores, 60 homes i 40 dones de tot el país, entre ells 10 nois i 10 noies de categoria Sub 25.\nFoto: campions absoluts i autoritats


Actualització dades COVID: 300 casos cada 100.000 habitants d’incidència acumulada\nA hores d'ara a Alzira hi ha 137 persones positives, i comés habitual, l'increment es dona en el cap de setmana, ja que dels últims tres dies s'han registrat 27 caos nous. La taxa d'incidència per tant augmenta fins els 299,93 casos per cada 100.000 habitants.\nAixí el ritme de contagi va incrementant-se progressivament. Tot i que l'augment es menor que altres setmanes, la taxa continua en ascens, un fet preocupant, que ens obliga no sols a extremar les mesures sinò també a estar molt atents als símptomes.\nPel que fa a la vacunació, esta setmana al Casal fester hi ha una programació intensiva. Hui dilluns estaran administrant vacunes des de les 9:00 fins a les 20:30 hores, demà dimarts des de les 8:30 del matí a les 20:30 hores, dimecres també en el mateix horari i dijous començarà a les 8:30 hores i es prolongarà fins a les 21:30 hores.\nEsta setmana la majoria de dosi de vacunes es destinaran a les persones entre 30 i 39 anys, als quals s'inocularà Pfizer i Moderna.\nAltre dels grups majoritaris que serà vacunats esta setmana és la població entre 40 i 49 anys, amb els quals es pretén avançar en la segona dosi. D'altra banda, al llarg d'esta setmana continua administrant-se la pauta de vacunació completa dels menors de 60 que van rebre la primera dosi d'Astrazeneca.\nTambé s'inicia la citació a joves d'entre 20 i 29 anys d'aquelles comarques d'interior amb menys població. La citació massiva per a este tram es realitzarà en l'última setmana del mes de juliol.\nMás en esta categoría: « Actualització de dades COVID: Alzira reivindica la vacunació urgent del joves La Policia Local d'Alzira desallotja un pub i una festa privada al llarg del cap de setmana »


Joan Roma: BUTLLETÍ INFORMEM- NÚM 6 - COMPROMÍS X BORREDÀ - PSC.\nBUTLLETÍ INFORMEM- NÚM 6 - COMPROMÍS X BORREDÀ - PSC.\nBUTLLETÍ INFORMEM.- COMPROMÍS X BORREDÀ –PSC- núm.6 – 2017.\nEsteu llegint el butlletí municipal número 6 / febrer 2017, del Grup Municipal Compromís x Borredà – PSC, en format digital. Es el primer d’aquest tipus, conseqüència dels avenços tecnològics, i del fet que la majoria de persones del poble o relacionades amb el poble, tenen accés a les noves tecnologies, de manera que és fàcil poder-lo llegir, sigui en el blog de l’alcalde, Joan Roma, o rebent-lo en els correus de les persones, a les quals els hi fem arribar.\nDe fet, el butlletí INFORMEM, ha superat els 37 anys de vida. Va començar l’any 79 amb les primeres eleccions municipals, publicat en ciclostil, repartit per tot el poble, en uns 200 exemplars, i convertit en un medi d’informació bàsic per explicar les principals actuacions de l’ajuntament de Borredà.\nDes de sempre, el grup municipal socialista, ha tingut un especial interès en explicar, informar i documentar el que ha fet com a grup municipal, o el que ha dut a terme l’ajuntament, de manera que tothom pugui saber els motius , procediments i resultats de les principals actuacions. Es el que pretenem continuar fent, cada dos o tres mesos, a partir d’ara, per aquesta via digital.\nFINALITZACIÓ OBRES CARRERS MANRESA I QUERALT, I OBRES COMPLEMENTÀRIES.\nTothom pot veure el bon resultat de les obres realitzades a l’entrada del poble, primer tram del carrer Manresa ,i carrer Queralt. Aquestes obres eren del tot obligades degut al mal estat de la xarxa de clavegueres i de l’aigua que havien superat els 50 anys de vida útil, a banda dels desperfectes que tenia el terra dels carrers i les connexions a les cases. Eren lògiques les filtracions, degut al mal estat de les xarxes de serveis, i per això l’ajuntament va encarregar el projecte de Renovació del Casc Antic de Borredà, per poder renovar carrers i places, per fases, en els propers 10 o 12 anys.\nL’obra, executada per l’empresa Salvador Serra, ha comportat canvis notables en els serveis, i el paviment, així com una nova senyalització horitzontal i vertical. També s’ha aprofitat per interconnectar el clavegueram del carrer Queralt amb l’Aparcament municipal. I s’ha dut a terme, una doble xarxa, separant les aigües netes que van directament cap a la riera, de les aigües brutes que aniran cap a la Depuradora per ser netejades i retornades a la riera Margansol.\nL’adjudicació de les obres comportava unes millores en alguns altres indrets, com s’ha fet en el carrer de Dalt. Un eixamplament del carrer, que de 3 metres ha passat a 6, tirant a terra unes parets que amenaçaven de caure. Ara , el poble disposa d’una nova entrada, des de la carretera de Sant Jaume, en molt millors condicions de la que tenia.\nEn el futur, en aquests terrenys s’hi ubicarà un parc infantil, i un de la gent gran, com a complements finals de la zona esportiva.\nEl cost total de les obres ha estat de prop de 400.000,00 euros, pagats amb una subvenció de 250.000,00 euros de la Diputació de Barcelona i la resta, amb un crèdit de la mateixa entitat, a retornar en 10 anys, a l’interès d’un 0%.\nCONDICIONAMENT DE CAMINS PÚBLICS- 46.200 EUROS DE DIPUTACIÓ.\nDes de sempre l’ajuntament ha procurat mantenir en bones condicions els nombrosos camins públics, situats en el terme municipal. N’hi ha molts, i això suposa una despesa impossible d’atendre amb els recursos municipals, per aquest motiu sempre hem demanat subvencions a l’Estat, a la Generalitat i a la Diputació de Barcelona.\nLa nostra intenció és que d’aquí a final de mandat, tots els camins hagin estat arreglats, aprofitant les ajudes que demanem a totes les institucions, malgrat els difícils temps que vivim, en els quals moltes de les ajudes que hi havia, han desaparegut.\nAmb tot, la prioritat passa per arreglar primer els camins que porten a cases de pagès, habitades tot l’any. Després , els camins que porten a cases amb activitat, i finalment les de segona residència. Qui proposa la prioritat d’actuació és el tècnic municipal que inspecciona els camins i marca els més danyats.\nFa pocs dies, varem aconseguir 46.200,00 euros de subvenció de la Diputació de Barcelona, per poder arreglar 3 camins que pugen un import de 50.000, 00 euros. Els 3 camins, proposats com a prioritaris pel tècnic municipal son: Camí de Capdevila , Camí del Molí de Cirera, i Camí de Puigcercós. Properament es convocarà concurs per la seva adjudicació i execució.\nAltres camins que seran arreglats, son els que consten en el Pla de Vigilància contra Incendis ( PVI) de l’ADF Sobrepuny. En aquest cas, cada any la Diputació, concedeix uns 15.000, 00 euros per arreglar tres, quatre o cinc camins, per garantir que sempre estiguin transitables en cas d’incendis.\nPer tant, a banda dels 3 que hem dit, cada any, se n’arreglen 3 o 4 més, per part de l’ADF. I finalment a càrrec a alguna altra subvenció que estem tramitant, esperem poder atendre, la resta de camins que porten a cases amb activitats diverses o de segona residència, fins tenir tots els camins en condicions de transitabilitat.\nCOMPRA MATERIAL FESTES.\nBorredà és un poble viu i actiu, i necessita disposar de material adequat per poder realitzar les festes. Cada any, comprem material per substituir el que s’ha fet malbé o per tenir-ne més que faciliti la organització de festes i esdeveniments diversos. Fa pocs dies varem comprar 100 noves cadires plegables de fusta, per poder substituir les més velles, i aquelles que ja s’han hagut de llençar. Això permetrà tenir 300 cadires, en bones condicions.\nTambé s’ha comprat un nou pack de 12 taules de fusta plegables i 12 bancs, per poder utilitzar per la festa major, o en altres festes del poble. I finalment s’han comprat 3 carpes plegables, per no haver-ne de demanar a fora, quan fan falta.\nA partir d’ara, disposem, doncs, de prou material per activitats dintre i fora del local Puigmal, i tenir la independència que dona de no haver de dependre de material que s’ha de demanar a altres pobles, al Consell Comarcal o d’haver-lo de llogar. El cost total ha superat els 5.000 euros, ja previstos en el pressupost per aquest any 2017.\nCUINA EN EL CENTRE CÍVI DE LA GENT GRAN.\nA petició de l’Associació de la Gent Gran, l’ajuntament està instal·lant una petita cuina en un dels magatzems del Centre Cívic. Aquesta cuina servirà per poder fer tallers de cuina, o organitzar algunes de les activitats de la gent gran o d’altres col·lectius que ens el demanen.\nDe fet, el Centre Cívic, acull moltes activitats al llarg de tot l’any, i disposar d’una petita cuina, permetrà fer-hi alguna activitat que fins ara no era possible. El cost serà de prop de 4.500,00 euros, a càrrec del pressupost municipal.\nCIRCUIT BICICLETES, EN EL CAMP DE FUTBOL.\nDe la Diputació de Barcelona hem aconseguit diversos mòduls de fusta tractada per instal·lar un circuit per bicicletes. Alguns mòduls ja s’han col·locat en la part superior del camp de futbol. Queda encara un parell per posar, però dintre de poc estarà operatiu. Queda clar que aquest circuit és només per a bicicletes, i en cap cas per a motos, que no poden entrar en tot l’espai de la zona esportiva, com indiquen els senyals verticals que hi ha a les entrades.\nConfiem en que aquest nou circuit serveixi per augmentar les possibilitat d’esport i lleure que ja oferim en tota la zona esportiva.\nINVENTARI DEL PATRIMONI MUNICIPAL.\nFa dues setmanes varem iniciar el treball d’inventari del patrimoni municipal, demanat a la Diputació de Barcelona . Aquesta institució ha contractat una empresa especialitzada per fer un inventari exhaustiu de totes les propietats de l’ajuntament, siguin d’edificis, vehicles, o material de tot tipus.\nLa previsió és de treballar durant vuit mesos fins aconseguir tenir-lo al dia, i a més valorat. Volem recordar que l’any 79, just a l’inici de la etapa democràtica municipal els bens municipals no arribaven als 300.000, 00 euros, quan ara segurament superaran els 9 milions.\nCATÀLEG DE CAMINS PÚBLICS MUNICIPALS.\nL’any passat varem demanar a la Diputació de Barcelona, la contractació d’una empresa que ens ajudés a elaborar un Catàleg de Camins Públics Municipals. Aquesta petició va ser atesa, i el passat dia 1 de febrer, l’empresa va iniciar aquesta tasca.\nLa previsió és de tenir un Catàleg complert en 6 mesos, per a tot seguit, fer-ne l’aprovació inicial, i exposar-lo al públic perquè en tingui coneixement i pugui presentar esmenes o al·legacions si ho creu convenient. Tot seguit es faria al resolució d’incidències, i l’aprovació definitiva. Es molt important disposar d’aquest catàleg per no tenir cap dubte respecte de la titularitat dels camins situats en el terme municipal. Cada vegada és més complicat garantir el no tancament dels camins públics, i al mateix temps, fer-ne el manteniment indispensable.\nFESTA MATANÇA DEL PORC.\nCom ja és tradició des de fa 43 anys, el tercer diumenge de febrer, dia 19 es celebra la Festa de la Matança del Porc. Des de les 10 del matí i fins a la 1, a la Plaça Major es poden degustar productes del porc, donat per l’empresa Catalana de Pinsos, al qual s’hi afegeixen uns 60 quilos de botifarra, pa, begudes i altres productes que ofereix l’ajuntament de Borredà. Tots els productes es couen davant de tothom i qui vulgui pot torrar pa en les 3 fogueres que es posen a la plaça.\nA la mateixa hora, en el Centre Cívic de la Gent Gran es pot visitar una exposició de fotos, i materials històrics de la matança del porc. Utensilis que feien servir les cases de pagès, 80 o 100 anys enrere, i que recorden la importància que tenia la matança, per la vida a pagès i com a excusa per reunir tota la família.\nAgraïm a tots els voluntaris la organització de la matança i de l’exposició. Aquesta és una de les festes més antigues del poble i permet retrobar molta gent que ha nascut en el poble o hi ha viscut i aprofiten el dia per retornar a Borredà. Es també un bon motiu per donar a conèixer el poble a la gent de fora.\nRECUPERACIÓ D’UNA PART DEL DEUTE DE LA GENERALITAT.\nEn motiu de la visita de la Delegada de la Generalitat a la Catalunya Central, se li va exposar les greus tensions de tresoreria que suposava que la Generalitat no pagués el deute per un import de 320.653,70 que devia, a 30/11/16. Per un ajuntament petit com el nostre, un deute d’aquest volum, fa anar molt malament i obliga a tenir una pòlissa de crèdit amb Banc Sabadell ,per poder pagar les factures a temps.\nDesprés de les visites i de diferents gestions fetes, el passat dia 1 de febrer, la Generalitat va transferir 234.000.00. Prèviament havia fet ja una primera entrega d’un petit import, de manera que a data d’avui, el deute pendent és de 64.673,12 euros.\nEs complicat funcionar, a nivell econòmic, quan els compromisos de la Generalitat no es compleixen en cap moment. Tampoc és lògic haver de fer tràmits, gestions i visites per aconseguir cobrar el que ens deuen. Hi havia algun deute que feia 3 anys que estava pendent.\nEn fi, finalment s’ha cobrat i queden encara pendents aquests 64.673,12 euros que és un import rellevant, però almenys hem aconseguit cobrir la pòlissa de crèdit i disposar de suficient tresoreria de cara els propers mesos.\nTambé informem de que el crèdit contret amb Catalunya Caixa, per un import de 475.000,00 euros, comporta un rebut mensual de 3.240,00 euros. Estem totalment al dia del compliment de l’amortització i pagament d’interessos i a data de febrer, el capital pendent d’amortitzar és de 192.000,00 euros.\nIgualment estem al dia, dels crèdits de caixa de la Diputació de Barcelona, amb la particularitat de que en aquest 2017, pagarem la darrera quota de dos dels crèdits contractats 10 anys enrere. Aquests crèdits son al 0% d’interès, a retornar en 10 anys.\nREPARACIÓ TEULADA ESCOLES.\nEn la Junta de Govern Local del passat dia 6 de febrer, vàrem acordar adjudicar la reparació de la teulada de les escoles, a la vista del deteriorament de la part inferior que dona a l’amfiteatre cívic. El fet de no tenir barbacana produeix humitats a la façana posterior i no volem esperar a que pugui afectar l’interior de l’escola.\nEs va aprovar un pressupost de 4.650,00 euros per renovar els quatre darrers rengles de teules, i fer un repàs general a tota la teulada, canviant totes les teules que estiguin trencades o en males condicions.\nD’aquesta manera garantirem solucionar el tema de les humitats, i al mateix temps reforçarem les parts més danyades de la teulada. L’edifici ha superat ja els 25 anys de vida, i necessita un repàs general de la coberta. A l’interior s’hi fa constantment el manteniment i millores que es consideren adients.\nNOVES FAROLES AMB LEDS.\nEl proper mes de març continuarà el programa de substitució de llums tradicionals per leds, amb l’objectiu de millorar l’enllumenat, per una banda, i aconseguir estalvi d’energia i cost.\nConcretament es canviaran 13 punts de llum situats a la Plaça Major, i carrers adjacents, amb un cost total de 3.200,00 euros, en bona part subvencionats per la Diputació de Barcelona.\nUna vegada duta a terme aquesta nova fase, quedaran ja pocs punts més de llum tradicional, en el nucli urbà. Serà el moment de procedir a canviar els focus de l’aparcament municipal i de la pista poliesportiva.\nLa potència del sistema led, facilita una despesa molt més baixa de llum, i un estalvi econòmic considerable. Es per aquest motiu que l’equip de govern ha fet la previsió de poder tenir totalment substituïda la llum pública dintre dels propers dos anys.\nL’Ajuntament ha fet ja les obres d’adequació de l’aula de la planta baixa de les Escoles per poder-hi acollir el cicle infantil, per nens / nenes de 1 a 3 anys. Tant bon punt tinguem 2 inscripcions, procedirem a convocar una plaça de TEI (tècnic en educació infantil) pel curs 2017 – 2018.\nLes instal·lacions son esplèndides, i amb una gran espai per poder jugar, tot adaptat a les edats dels que vindran. Animem pares i mares a anar a veure la nova aula, i apuntar els nens/nenes al cicle infantil.\nLa inversió en obres ha estat de 6.000,00 euros, i cal afegir-hi altres complements a nivell de mobiliari, i decoració, tot per aconseguir un espai pràctic, agradable i ben equipat.\nEls nens/ nenes d’aquest cicle faran el mateix horari que la resta d’alumnes de l’escola i també tindran menjador escolar.\nCAMPANYA PER UN NOU IMPULS A LES ESCOLES.\nEl passat dia 27 de gener, tingué lloc una reunió a instàncies de l’Escola, en la que hi varem participar AMPA, Mestres, Ajuntament ( equip de govern i oposició (CUP) per parlar del present i futur de l’Escola.\nEl descens d’habitants a nivell de poble, comporta un descens d’alumnes , i és lògic proposar , debatre i aprovar quantes mesures creguem adients per revertir aquesta tendència i garantir la continuïtat d’un equipament, tant vital com aquest.\nDe la reunió varen sortir diferents iniciatives que , entre tots, tirarem endavant, començant per una Campanya que ja està en marxa, a nivell de poble i de mitjans de comunicació. Consisteix en reivindicar el paper de l’escola com element cohesionador del poble i fer una crida a inscriure tots els nens i nenes del municipi, i fins i tot de municipis propers,o no tant.\nSeguiran altres iniciatives i activitats que es donaran a conèixer mitjançant cartells, correus i webs, amb la intenció d’incrementar el nombre d’alumnes, i estabilitzar la plantilla de mestres. L’Escola de Borredà és una molt bona escola, i ha de ser coneguda i reconeguda com a lloc ideal per els alumnes del poble i d’altres indrets.\nPer presentar la Campanya i les actuacions a dur a terme l’AMPA, convoca a tot el poble, el dissabte dia 18 a les 6 de la tarda, en el Centre Cívic de la Gent Gran. Recomanem a tothom assistir a aquesta reunió perquè és molt important per garantir la continuïtat de l’Escola.\nBorredà, 7 de febrer de 2017.\nBUTLLETÍ MUNICIPAL – EQUIP DE GOVERN – COMPROMÍS X BORREDÀ – PSC.


Creix l’interès dels mercats centreeuropeus en Menorca\nLa primera jornada de la Fira Internacional de Turisme – FITUR, que se celebra a Madrid del 18 al 22 de gener, ha servit per refermar les bones previsions anunciades per touroperadors, agències de turisme online i companyies aèries a fires de transcendència per a Menorca com la World Travel Market o la IFTM de París. Aquestes bones previsions ho són per dos motius: perquè confirmen un interès creixent per reservar places a l’inici i al final de la temporada i perquè deixen entreveure una major penetració en cercles d’alt poder adquisitiu.\n“Precisament assistim aquests dies a FITUR amb l’ànim d’avançar en la consecució de dos grans objectius: l’ampliació de la temporada i l’increment de la rendibilitat”, ha explicat la presidenta del Consell i de la Fundació Foment del Turisme de Menorca, Maite Salord. En ambdós casos s’han assolit avanços. “Podem dir que el 2016 ha estat un any d’inflexió perquè s’ha aconseguit superar la xifra dels 500.000 turistes arribats en primavera i tardor i també perquè s’han produït millores en indicadors com l’ocupació, els preus hotelers o, en general, l’activitat de les empreses del sector serveis”, ha afegit.\nTot i que cap dels agents amb què s’han reunit els responsables de la Fundació Foment del Turisme de Menorca ha volgut donar xifres, tots han avançat que la temporada 2017 serà positiva per a la indústria turística menorquina. Així ho han afirmat els responsables de les oficines espanyoles de turisme i els representants de Thomas Cook i Jet2.com.\nDestaca l’interès dels mercats centreeuropeus. El francès, en auge, continuarà apostant per Menorca, una illa amb un gran potencial per atreure turistes d’alt poder adquisitiu, segons paraules de la mateixa directora de l’OET de París. Per consolidar la presència de l’illa a França, la fundació continuarà realitzant accions adreçades al client final. Cal recordar, a més, que les connexions amb els aeroports francesos s’iniciaran a mitjan abril i acabaran a finals d’octubre.\nTambé es llença un missatge positiu des de l’OET de la capital bàvara. Moguts pels bons resultats de l’acció realitzada amb el grup d’agències de viatge RTK, han animat els responsables de la fundació a mantenir aquesta acció promocional a Alemanya. Segons la informació de què disposen, en poc més d’un any ha crescut prop d’un 20% el coneixement que els teutons tenen de Menorca.\nL’interès dels austríacs també creixerà aquesta temporada. Així ho asseguren des de l’OET de Viena. Per tal d’animar les arribades fora dels mesos de temporada alta, la fundació i l’OET col·laboraran en la programació de diferents press trips que cerquin potenciar els atractius de Menorca en els mesos més freds.\nD’altra banda, els responsables de la fundació també s’han reunit amb Thomas Cook. El touroperador britànic ha confirmat que les reserves cap a Menorca mantenen un ritme positiu i ha anunciat l’avançament de les connexions al mes d’abril. Aquesta decisió és significativa en tant que confirma l’interès d’un mercat prioritari pels productes que ofereix l’illa fora dels mesos de temporada alta. Val a dir que el 40% dels britànics que van visitar Menorca l’any passat ho van fer en primavera i tardor.\nTambé els responsables de Jet2.com han refermat la seva aposta per Menorca. Tal com van avançar a la fira de Londres, obriran per a la temporada 2017 dues bases noves: Londres-Stansted i Birmingham. Amb la finalitat d’ampliar la connectivitat més enllà dels mesos d’estiu, han acordat amb la fundació dur a terme un pla promocional per incentivar la demanda de productes com el senderisme, el cicloturisme i la gastronomia.


L’Ajuntament d’Alzira i Kinépolis portaran al cine a xiquets, joves i adults dels diferents programes socials actius\n• Cines El Punt dona 150 entrades per a assistir a les estrenes, obres de teatre i altres representacions que es completaran amb un pack de refresc i roses\n• Els equips de Serveis Socials organitzaran les visites dels diferents col•lectius més vulnerables fins a desembre i està previst que el programa continueel 2022\nL'alcalde d'Alzira, Diego Gómez, i Javier Vivó, en representació de KinépolisAlzira,han signat esta setmana un conveni per a facilitar l'accés als espectacles que es realitzen a Cines El Punt als participants en els diversos grups de treball per a població vulnerable que atén l'Àrea de Serveis Socials. L'empresa s'ha compromés a facilitar un total de 150 entrades que es completaran amb un pack de refresc i de roses per a cada participant. La iniciativa es mantindrà activa fins a desembre i propiciarà l'accés a pel•lícules d'estrena i a espectacles en viu, com obres de teatre o l'actuació d'un mentalista, que està programada per a les pròximes dates. També podran assistir a altres representacions d'òpera o dansa visionades a la gran pantalla.\nL'equip de Serveis Socials serà l'encarregat d'organitzar la participació dels diferents col•lectius en este programa. Els assistents a les activitats a l'Espai Jove, per exemple, ja han acudit a la projecció d'una de les pel•lícules en cartellera, una visita que els ha servit per a posar en comú impressions i debatre sobre la trama del llargmetratge, tot aprofitant així el visionat com a un recurs pedagògic. Però no sempre es farà així, indiquen des de l'Àrea de Serveis Socials de l'Ajuntament d'Alzira, sinó que també es pot aprofitar l'ocasió per a gaudir del cine com una activitat d'oci simplement, amb els amics o amb la família.\nL'objectiu d'este acord és establir un marc per a la realització en comú d'activitats destinades a l'ús i gaudi de les sales cinematogràfiques Kinépolis Alzira per mitjà d'una«aliança estable de col•laboració amb l'Ajuntament d'Alzira, per al procés d'intervenció social institucional per a la població en situació de vulnerabilitat que és atesa des de l'Àrea de Serveis Socials». El propòsit és dinamitzar i realitzar actuacions d'inclusió destinades al conjunt de veïns i veïnes del municipi d'Alzira, que siguen coherents amb les directrius d'intervenció social fixades per la direcció de l'Àrea de Serveis Socials i del Centre de Participació Ciutadana de l'Ajuntament d'Alzira treballant de manera intersectorial amb els recursos soci-comunitaris del municipi. Així, el departament municipal vol potenciar l'oci i temps lliure com a eina socioeducativa de prevenció de conductes disruptives, que afavorisquen el desenvolupament psicosocial dels i les menors en situació de vulnerabilitat social, generar processos d'aprenentatge, enfortir el treball en xarxa amb els diferents agents i institucions, potenciar un moviment social actiu amb inquietuds comunitàries i potenciar l'empoderament de les dones i menors en situació de vulnerabilitat amb la finalitat d'augmentar la seua participació i la seua presència en l'espai públic.\nL'acord se centra en obrir les sales d'El Punt a «persones en vulnerabilitat per poder participar de l'oci i l'esplai», també perquè xiquets i joves puguen «gaudir d'altre tipus d'activitats» al recinte i, fins i tot, assistir «fora de l'horari habitual de les projeccions», explica l'alcalde d'Alzira, Diego Gómez. Es tracta de posar a l'abast de la població més vulnerable l'accés a les estrenes de pel•lícules i d'altres representacions culturals a les quals, d'altra manera, no podrien acudir,bésiga pel cost de les entrades o bé siga per la manca d'iniciativa o de suport al seu entorn per a realitzar esta activitat, explica. La col•laboració, que es renovarà previsiblement el pròxim 2022 amb la intenció de mantindre l'oferta activa durant tot l'any, «demostra la sensibilitat del món empresarial, en este cas dels cinemes Kinépolis, amb tota la ciutadania per facilitar-ne l'accés al cine», conclou l'alcalde.\nMás en esta categoría: « El pou de Tullel abastirà d’aigua de reg les zones verdes al sud de la ciutat Protecció Civil d’Alzira suma 25 anys de suport a les forces de seguretat i assistència voluntària a la ciutadania en emergències i actes festius »


Blunik cronometrarà el Campionat d'Itàlia.\nHome > Notícies > Blunik cronometrarà el Campionat d'Itàlia\nL'any passat Blunik va cronometrar els participants de regularitat en el rally Grande Corsa, un dels més destacats de la Federació Italiana i, gràcies a la bona experiència i feedback dels participants i organitzador, aquest any Blunik cronometrarà tots els rallys del campionat italià de la categoria regularitat, anomenada popularment "categoria a media".\nEstem molt contents per aquesta decisió, i no només per nosaltres, sinó també perquè sabem que un bon cronometratge de precisió i qualitat impulsa la participació de molts pilots i copilots a participar en aquest tipus de curses. La regularitat és una modalitat dins dels rallys que cada vegada es torna més esportiva i competitiva, i això és un punt a favor perquè es continuïn fent aquests tipus de competicions.\nEl primer rally d'aquesta competició, l'Elba Storico, serà a mitjans de setembre i el seguiran el Sanremo Rally Storico, el Costa Smeralda Storico i La Grande Corsa. T'animem a participar-hi i a que aprofitis les poques setmanes que encara queden perquè et vagis preparant. Pots trobar més informació al nostre calendari.\nEns agrada ser sincers i reconeixer a qui ha confiat amb nosaltres, aixi que donem les gracies a Federico Lastrucci, organitzador del rally Grande Corsa, que ha estat part de la nostra carta de presentacio a la federacio italiana, i gracies als participants que volteu mon fent carreres de regularitat i que amb la vostra experiència acumulada vau fer les vostres peticions a la federació.\nMés informació: » Campionato italiano rally auto storiche


Dell B2360dn ressenya - Impressores Làser | Juny 2021\nEl nostre preu de qualificació quan es revisa 136 IVA inc\nEl Dell B2360dn és barat de comprar, però és molt ràpid amb impressions d'alta qualitat. És una magnífica impressora làser mono.\nDell's B2360dn és una impressora làser mono amb una velocitat màxima de 38 pàgines per minut (ppm) ràpida. Està dirigit a petites i mitjanes empreses, de manera que les seves característiques estàndard inclouen impressió a doble cara automàtica (doble cara) i un port Ethernet amb cable gigabit. També hi ha una resolució d’impressió màxima de 1.200 punts per polzada (dpi), tot i que la mida predeterminada de 600dpi està bé per a la majoria de treballs. Dell cita un cicle màxim de 80.000 pàgines per mes, mentre que el tambor d’imatges té una superfície de 60.000 pàgines, de manera que la durabilitat ha de ser alta i el manteniment relativament baix.\nEl caset d'entrada principal de la impressora de 250 pàgines té una durada de durada i hi ha un aliment polivalent ben dissenyat de 50 pàgines. Ajusteu el casset per al paper A4 i quedi lleugerament orgullós a la part posterior, però el disseny el manté tapat per evitar que entri pols. Els que necessitin major capacitat poden afegir un segon casset de 550 fulls per uns 115 £. La safata de sortida de paper de 150 pàgines estàndard de la impressora és poc profunda, però un punt de paper ampli ajuda a mantenir les pàgines impreses en bon estat. A la part superior hi ha un tauler de control amb una pantalla retroil·luminada de dues línies: és bàsic, però suficient. L’única omissió notable és un port USB per a impressió directa.\nEl B2360dn va publicar la seva primera pàgina de text en només vuit segons i va imprimir 25 pàgines en 45 segons (33,3 ppm). Generalment era tan ràpid en imprimir gràfics, però les pauses abans de cadascuna de les quatre diapositives de PowerPoint significaven que només gestionava 21.2ppm en la nostra prova de 24 pàgines. Es va deixar reposar una hora i es va produir una primera pàgina de text en només nou segons.\nLa qualitat d’impressió va ser excepcional, amb el clar i clar text negre que esperaria d’una impressora làser junt amb excel·lents impressions fotogràfiques i gràfics. Les nostres proves van tenir un ombrejat progressiu i precís, pràcticament sense bandes, ni patrons evidents de mitig de tonificació ni altres debilitats.\nNo semblen iguals, però el Dell B2360dn és molt similar al Lexmark MS415dn Pro, que en especificació i B2360dn es van realitzar gairebé de manera idèntica a les nostres proves. La nostra principal reserva sobre MS415dn és que els seus costos d’impressió són una mica elevats i el mateix passa amb el B2360dn. Utilitzant el seu tòner del programa de devolució d’alta capacitat de 8.500 pàgines, els costos es redueixen a poc més d’1,6 p per pàgina, tot i que això és més perdonable, atès que el preu és molt inferior a aquesta impressora.\nQuan la fiabilitat i el servei són primordials, encara compraríem el MS415dn Pro per la seva garantia de tres anys, que és un suplement opcional per al B2360dn. Tanmateix, si la garantia d'un any és suficient, cap impressora de preus iguals pot tocar la combinació de ritme i qualitat del B2360dn. És una millor compra.\nTecnologia mono làser\nResolució d'impressió màxima 1.200x1.200dpi\nNombre de colors (cartutxos) 1 (1)\nInterfícies estàndard USB, gigabit Ethernet\nMides (HxAxP) 263x399x382mm\nSoroll 54dB (A)\nCicle de treball (pàgines al mes) 80.000 (màxim), 2.500 (recomanat)\nSafates de paper estàndard (capacitat) 2 (300)\nSafates màximes de paper (capacitat) 3 (850)\nSistemes operatius compatibles Windows XP o posterior, Mac OS X 10.5 o posterior, diverses distribucions de Linux, Novell Netware 5.x o posteriors\nIdiomes PCL 5C, PCL 5E, PostScript 3, XPS\nAltres característiques LCD LCD mono de dues línies\nPreu £ 136\nPreus i parts consumibles 593-11167 tòner negre (8.500 pàgines) 130 £, 724-10492 tambor (60.000 pàgines) 47 £\nVida citada del tòner negre subministrat 2.500 pàgines (ISO / IEC 19752)\nVida citada del tòner de color subministrat N / A\nCost per ISO / IEC 24712 pàgina A4 incl IVA (part del color) N / A\nCapacitat de tambor / s subministrats (pàgines) 60.000 pàgines\nCodi de la part 210-41173\ndisó de divendres negre\nrevisió del canon 2000d\nrevisió asus chromebox


gener | 2014 | Joventut\nArxivar per gener, 2014\nKFTÍ del Casal de Joves col·labora amb la recollida d’aliments de la UBR\nPosted: 13 gener, 2014 in General\nEl diumenge 12 de gener els/les joves de KFTÍ van col·laborar amb la recollida d’aliments organitzada per la Unió de Botiguers amb motiu del sorteig anual que aquesta entitat celebra després de la campanya de Nadal. El grup de joves participant es va col·locar al vestíbul del Teatre Auditori per recaptar el menjar que portaven els assistents a l’acte. Els aliments recollits es destinaran a les families amb més necessitats i serà distribuit per Càrites.\nMés tard, la UBR va donar als i les joves de KFTÍ uns números per poder participar al sorteig de diferents premis que es donàven entre el públic assitent. Una de les joves va guanyar unes entrades per anar al teatre cortesia de l’Associació d’Espectadors del Teatre del Mercat Vell i 60 ripoeuros per gastar a les botigues locals de la UBR, que es destinaran a activitats del KFTÍ.\nComença la Sala d’Estudi Nocturn 2014 a Ripollet\nPosted: 7 gener, 2014 in Joventut\nAquest 7 de gener es torna a posar en funcionament de la sala d’estudi nocturn a les dependències de la Biblioteca Municipal, un espai d’estudi nocturn pels estudiants. Aquest servei funcionarà des del dimarts dia 7 fins 27 de gener, en horari de 21 a 1 hores en dies laborables i de 19 a 1 hores en festius i caps de setmana.\nUs recordem que per poder accedir-hi cal presentar el carnet d’estudiant, i que el servei de préstec de la Biblioteca no funciona durant aquest horari de funcionament. La Sala d’Estudi Nocturn és una iniciativa de la regidoria de Joventut i Ciutadania, inclosa dins del Programa d’actuacions del Pla Local de Joventut de Ripollet 2012-2015, i compta també amb el suport del Patronat Municipal de Cultura i la Policia Local.


EL BLOG DEL TEMPS: de febrer 2016\nT.A.M. a Barcelona (26-02-2016)\nPluja de fang i calitja\nResum: de l'1 al 15 de febrer de 2016\nT.A.M. a Barcelona (18-02-2016)\nRatxa seca de 100 dies\nPrimaveral dissabte de febrer\nT.A.M. a Barcelona (11-02-2015)\nUna mica de pluja i neu\nT.A.M. a Barcelona (05-02-2016)\nResum: del 16 al 31 de gener de 2016\nComentari: Mínim ascens (+0,1 ºC) de la temperatura de l'aigua del mar respecte a la darrera observació realitzada fa vuit dies. La temperatura actual és 0,3 ºC superior a la temperatura mitjana per aquestes dates. Maror amb vent fluix del sud. Bona transparència de l'aigua. Cel molt ennuvolat.\nAquest matí ens hem llevat amb minses precipitacions que han anat acompanyades de fang. Una gran incursió de pols procedent del desert del Sàhara ha arribat fins a casa nostra impulsada pels vents de component sud. Un cop han marxat els núvols, el cel ha quedat enterbolit, de color marronós, degut a la presència d'aquesta pols en suspensió. És l'anomenada calitja, un fenomen meteorològic produït per la presència a l'aire de partícules sòlides amb una humitat relativa inferior al 70% que donen lloc a una visibilitat superior a 1 km però inferior a 10.\nEls models meteorològics ens indiquen que la concentració de pols sahariana tendirà a disminuir durant les properes jornades. A partir de dijous, amb un aire més net, començarà a canviar el temps a l'espera de poder confirmar l'arribada d'una gran pertorbació durant el cap de setmana.\nEstat del cel: 7/8 (Ac, As)\nComentari: Lleuger descens (- 0,4 ºC) de la temperatura superficial de l'aigua del mar durant la darrera setmana. La temperatura actual és 0,3 ºC superior a la temperatura mitjana (període 2006-2015) per aquestes dates. Marejol generalitzat amb vent fluix d'entre llevant i xaloc. Bona transparència de l'aigua. Cel molt ennuvolat.\nLa tempesta del passat dissabte va posar el punt i final a la ratxa seca al barri de Sants de Barcelona. Han estat 100 dies consecutius amb una precipitació inferior a 1 mm. Durant aquest període tan sols s'han recollit 2,6 mm repartits en sis jornades, una d'elles amb precipitació inapreciable (inferior a 0,1 mm).\nLa presència d'altes pressions i el pas de línies frontals poc actives han afavorit aquesta situació de minses precipitacions. La sequera, que ja fa mesos que anem arrossegant, s'ha agreujat. Els boscos i els conreus mostren clars símptomes de la manca de pluges i els embassaments estan experimentant una progressiva reducció de les seves reserves d'aigua.\nEsperem que durant els propers mesos, tot i que els models meteorològics estacionals no són gaire optimistes, que hi hagi un canvi en la tendència pel que fa a les precipitacions. Cal que plogui de forma general i generosa a tot el territori.\nDissabte amb aires de primavera a la ciutat de Barcelona. Aquest migdia, el termòmetre de l'Òptica Cotet situat al Portal de l'Àngel marcava 23º. A pocs centenars de metres, al barri del Raval, l'estació meteorològica del Meteocat mesurava una temperatura màxima de 23,7º. I a l'Observatori Fabra, amb un registre de 21,8º, s'establia un nou rècord de temperatura màxima absoluta per un mes de febrer.\nEl vent de component oest ha estat el responsable de que el mercuri dels termòmetres s'hagi disparat a molts punts del país. Demà la temperatura iniciarà una davallada que tindrà continuïtat en dies posteriors. La sensació d'hivern es notarà clarament durant la propera setmana.\nEstat del cel: 7/8 (St, Sc, Ac)\nComentari: Mínim descens (-0,1 ºC) de la temperatura superficial de l'aigua del mar durant les últimes sis jornades. La temperatura actual és 0,8 ºC superior a la temperatura mitjana (període 2006-2015) per aquestes dates. Maror amb vent fluix del sud-est. Regular transparència de l'aigua. Després d'un matí gris i amb plugims intermitents, s'obren algunes clarianes.\nAquesta matinada ens ha creuat un front que ha deixat precipitacions a moltes comarques. Les quantitats registrades han estat minses excepte en punts del Pirineu i Prepirineu, on els pluviòmetres s'han omplert una mica més.\nHa estat un petit canvi de temps dins la monotonia i poc moviment meteorològic dels últims mesos. Malauradament, continua la greu sequera que ja fa mesos que arrosseguem i sense cap episodi de pluges generals i abundants a la vista.\nEn alguns observatoris, com en el cas de l'Observatori Fabra de Barcelona, feia 95 dies que la precipìtació diària no havia superat el litre per metre quadrat. Una ratxa seca que s'ha trencat per poc, ja que la precipitació recollida ha estat de 1,1 mm. Però hi ha barris de la ciutat comtal que no han superat aquest llindar. A Sants, el ruixat només ha deixat 0,6 mm. La ratxa seca s'allarga un dia més i dijous vinent farà 100 dies de l'últim registre superior a 1 mm.\nLa precipitació ha estat en forma de neu a les muntanyes del nord del país i també al massís del Montseny. El canvi en el paisatge ha estat prou evident en aquest hivern que està resultant ser més càlid i sec del que és habitual. Moltes gràcies per les fotografies que ens heu fet arribar a través de Twitter mostrant-nos els efectes d'aquestes precipitacions en el territori!\nNevada al massís del Montseny (@jordirodoreda3)\nNevada al Pedraforca i massís del Cadí (@arnau_I)\nComentari: Lleuger descens (-0,2 ºC) de la temperatura superficial de l'aigua del mar durant la darrera setmana. La temperatura actual és 0,7 ºC superior a la temperatura mitjana (període 2006-2015) per aquestes dates. Situació de "minves" amb un nivell del mar inferior a l'habitual per efecte de l'alta pressió atmosfèrica. Marejol amb vent fluix d'entre garbí i ponent. Bona transparència de l'aigua. Cel enteranyinat per núvols alts.\nResum Gener 2016 al barri de Sants de Barcelona:\nTemperatura mitjana mensual (aritmètica): 13,7 ºC\nTemperatura mitjana mensual (permanent): 13,4 ºC\nTemperatura mínima mensual: 6,1 ºC (dia 17)\nTemperatura màxima mensual: 22,6 ºC (dia 8)\nTemperatura mitjana de mínimes diàries: 11,3 ºC\nTemperatura mitjana de màximes diàries: 16,0 ºC\nTemperatura màxima de mínimes diàries: 15,8 ºC (dia 8)\nTemperatura mínima de màximes diàries: 13,0 ºC (dia 17)\nOscil·lació màxima diària: 8,1 ºC (dia 7)\nOscil·lació mínima diària: 2,2 ºC (dia 24)\nHumitat relativa màxima mensual: 90% (dia 2)\nOscil·lació mínima diària: 9% (dia 29)\nPressió atmosfèrica mínima mensual: 1001,0 hPa (dia 4)\nPressió atmosfèrica màxima mensual: 1037,7 hPa (dia 24)\nOscil·lació màxima diària: 13,9 hPa (dia 3)\nOscil·lació mínima diària: 2,8 hPa (dies 7 i 26)\nPrecipitació mensual: 1,2 mm\nPrecipitació màxima en 24 hores: 0,5 mm (dies 4 i 15)\nPrecipitació total anual: 1,2 mm


La Generalitat tira pilotes fora però es veu obligada a actuar\nCiU ja s'ha trobat amb el problema de Renfe, i el resultat és pràcticament el mateix que amb el govern anterior: l'executiu català no pot solucionar els problemes derivats del conflicte entre Renfe i els maquinistes. Com a alternativa ha augmentat el nombre d'autobusos.\nEl portaveu del Govern, Francesc Homs, ha tirat pilotes fora i ha assegurat que Renfe "no funciona a l'alçada del que esperen els ciutadans".\nHa assegurat que la Generalitat no se sent responsable d'un traspàs amb el que s'ha mostrat molt crític, oblidant que si bé la Generalitat no té competències sobre vies, els maquinistes són competències de Renfe Operadora, contractada per l'administració catalana.\nEn aquest sentit, Homs no ha trobat resposta a la pregunta de si canviaran d'operadora, i s'ha limitat a afirmar que ho estudiaran "amb molta fredor, temps i intercanvi de posicionaments".\nParal·lelament, el Departament de Territori i Sostenibilitat ha reforçat l'oferta de serveis d'autobús en les línies interurbanes competència de la Generalitat que transcorren en els corredors afectats pels retards de Renfe als serveis ferroviaris de Rodalies. En aquest sentit, ha demanat a les empreses concessionàries d'aquestes línies que disposin de vehicles de reforç en cas que sigui necessari per donar una resposta adequada als viatgers que optin per utilitzar els serveis d'autobús davant les incidències dels serveis ferroviaris.\nA banda de les línies d'autobús competència de la Generalitat, el Departament de Territori i Sostenibilitat s'ha posat en contacte amb l'Entitat Metropolitana de Transports (EMT) per tal que també reforci, d'acord amb la demanda, els serveis de bus que cobreixen la primera corona metropolitana de Barcelona, que són de la seva competència.\nEls viatgers disposaran de tota la informació de les possibles incidències, horaris i alternatives dels serveis de transport públic a la web de rodalies i a la web de transport públic de la Generalitat.\nLa Generalitat preten retornar els diners\nEl secretari general de Transports de la Generalitat, Ricard Font, ha informat, en declaracions a RAC1, que han als serveis jurídics de la Generalitat que obrin expedient informatiu a Renfe "per veure quina és la situació en què ens trobem i quina és l'evolució que pot tenir".\nFont ha demanat a l'operadora que retorni els bitllets a tots els ciutadans, "sigui quin sigui el seu retard". També se'ls hi ha demanat que posin gent a les andanes "per informar sobre els retards d'una manera diligent, perquè la gent pugui tenir, com a mínim, la informació del que està passant a la xarxa, i pugui donar solucions".


Special Olympics 2018: millor és qui ho intenta | Arç Cooperativa\nArç Cooperativa col·laborem amb els Special Olympics, un esdeveniment esportiu que posa els valors per davant de la competitivitat. La cita és un cop cada quatre anys i convida a esportistes de l’àmbit internacional. Hi participen 1.600 esportistes amb diversitat funcional cognitiva. Aquest 2018 és la seva onzena edició.\nEntre el 4 i el 7 d’octubre l’esport estarà de celebració a la Seu d’Urgell i a Andorra la Vella. Com explicava el president de l’Special Olympics Catalunya, Sergi Grimau, en la recent presentació d’aquest certamen esportiu, aquests jocs són molt més que esport. Es dóna visibilitat a l’esport inclusiu i se’l posa al centre de la societat. “Què és ser normal? És esforçar-se i superar-se a un mateix, és compartir, és no tenir prejudicis per aquells que no són com jo, és celebrar fins i tot les derrotes, és respectar les normes i trencar-les quan cal, és expressar el que sentim lliurement en cada moment, ballar si sona la música, riure si estem contents, plorar si estem tristos i, sobretot, normal és ser feliç amb el que ens ha donat la vida. Aquesta és la normalitat que a mi m’ha ensenyat Special Olympics”, va dir Sergi Grimau.\nEn l’esdeveniment, que se celebra un cop cada quatre anys i el lema del qual és “El millor és qui ho intenta”, hi participaran 1.600 esportistes d’una quinzena de països. 1.239 esportistes són catalans, 93 de l’estat espanyol i 54 d’Andorra. La resta, 114, són esportistes de 13 delegacions diferents, entre les quals hi ha Bèlgica, Dinamarca, Finlàndia, Portugal i Alemanya. La torxa dels Jocs Special Olympics va iniciar el seu recorregut a Barcelona el proppassat dijous 20 de setembre, i després anirà cap a la Seu d’Urgell, on es mantindrà tot el 3 d’octubre. El 4 d’octubre es dirigirà cap a Andorra la Vella, on se celebrarà la festa inaugural. Des d’Arç Cooperativa col·laborem amb les assegurances d’aquesta cita esportiva i solidària tan important.\nSpecial Olympics Catalunya és una agrupació esportiva, que té com a principal objectiu el foment de la pràctica de l’esport i d’altres activitats de lleure, per part de les persones amb discapacitat intel·lectual, com una via de desenvolupament personal i d’integració social. Treballa per aconseguir:\nFomentar la promoció de l’esport el lleure i la solidaritat entre les persones amb diversitat funcional cognitiva, com una via de desenvolupament personal i d’ integració social\nMillorar les opinions, actituds i comportaments socials en relació a les persones amb diversitat funcional cognitiva\nFacilitar l’intercanvi de coneixement i la investigació en l’àmbit de l’activitat física adaptada\nComunicació\t2018-09-25T09:53:14+00:00\t25 Setembre 2018|Actualitat|


Set discos sabadellencs opten a endur-se els Premis Enderrock 2019 | Ràdio Sabadell\nSet discos sabadellencs opten a endur-se els Premis Enderrock 2019\nOvella Xao als estudis de Ràdio Sabadell | Raquel García\n16.01.2019 15:17 Pere Gallifa\nFins demà dijous, tots els amants de la música poden participar a la votació popular de la primera ronda dels Premis Enderrock 2019. En aquesta fase inicial es pot donar suport tots els discs editats per grups catalans durant el 2018. En total hi ha 16 categories, dins de les quals hi podem trobar 7 referències a músics de Sabadell.\nLa primera categoria amb representació sabadellenca és el millor disc de pop rock, on trobem dues produccions de casa. La primera, Alvians amb el seu disc Sinusoïdal. El quintet va néixer fa deu anys a l'Escola Pia, amb la Queralt Lloansí a la veu principal i en Dalmau Pérez al darrere de les lletres i la guitarra. Com ells mateixos es defineixen, són sensibles, dinàmics i explosius. Uns adjectius que també poden definir un altre grup local nominat a la mateixa categoria, Ovella Xao. Els sabadellencs han editat durant el 2018 Cant Corral, el seu tercer treball en què mantenen el mestissatge que els ha fet populars a les Festes Majors d'arreu del país.\nEn aquest cas ens trobem amb l'acordionista Carles Belda, que inclou dos discos a la categoria: Manxa enrere i el disc groc. Els dos discos van ser autoeditats la primavera passada. El primer, una antologia dels seus 20 anys de trajectòria i, el segon, de música nova amb l'acordió sol. També opten al guardó els Corrandes són corrandes, la formació sabadellenca especialitzada en cançó improvisada que l'any passat van publicar Si voleu ballar corrandes. L'últim candidat de Sabadell en aquesta categoria són els Can Canalla, liderats per Cesc Miralles. Una formació mescla la rumba i els ritmes més festius amb les lletres íntimes. El disc que es pot votar és el seu primer treball Todo se lía.\nEn aquesta categoria només trobem un treball amb marca sabadellenca, l'últim disc de Marina Ràfols amb títol homònim.\nFins demà es pot participar en la primera volta dels premis Enderrock 2019. A la segona ronda, que engegarà el dilluns 21 de gener i s'allargarà fins al diumenge 3 de febrer, només hi passaran les 10 propostes més votades de cada categoria. Finalment, la darrera volta de la votació popular, del 7 al 18 de febrer, ja anunciarà els tres finalistes de cada categoria, i servirà per decidir qui s'emportarà cadascun dels reconeixements de la votació popular.